Adatara

Adatara je masívny stratovulkanický komplex, nachádzajúci sa na japonskom ostrove Honšú, asi  juhozápadne od mesta Fukušima. Komplex je tvorený skupinou prekrývajúcich sa bazaltovo-andezitových stratovulkánov a lávových dómov, vytvorených vo viacerých fázach pred 550 000 rokmi. Adatara postupne prekrýva vulkanické štruktúry sopky Azuma, nachádzajúcej sa severnejšie. Najvyšší bod komplexu je stratovulkán Minowa-jama, v súčasnosti aktívne centrum je južnejšie položený Tecu-zan. V okolí aktívneho krátera sa nachádzajú početné fumaroly a horúce pramene. Erupcia v roku 1900 si vyžiadala 72 obetí na životoch - baníkov, pracujúcich v bani na síru.

 Iné projekty 
.

 Externé odkazy 
 Stratovulkán Adatara na Global Volcanism Program 

Kategória:Sopky Japonska
Kategória:Stratovulkány
Kategória:Aktívne sopky
Kategória:Tisícovky v Japonsku
Kategória:Geografia prefektúry Fukušima